Bosh vazir o‘rinbosari — Sog‘liqni saqlash, ekologiya va atrof muhitni muhofaza qilish masalalari kompleksi rahbarining funksional vazifalari hamda Sog‘liqni saqlash, ekologiya va atrof muhitni muhofaza qilish masalalari axborot-tahlil departamenti t

O‘zbekiston Respublikasi Prezidentining “O‘zbekiston Respublikasi Vazirlar Mahkamasining ijro etuvchi tuzilmasini tasdiqlash to‘g‘risida” 2015-yil 23-iyuldagi PQ-2374-son qarorini  bajarish yuzasidan Vazirlar Mahkamasi qaror qiladi:
 1. Quyidagilar:
 Bosh vazir o‘rinbosari — Sog‘liqni saqlash, ekologiya va atrof muhitni muhofaza qilish masalalari kompleksi rahbarining funksional vazifalari to‘g‘risidagi nizom 1-ilovaga muvofiq;
 Sog‘liqni saqlash, ekologiya va atrof muhitni muhofaza qilish masalalari axborot-tahlil departamenti to‘g‘risidagi nizom 2-ilovaga muvofiq tasdiqlansin.
 2. O‘zbekiston Respublikasi Bosh vazirining o‘rinbosari A.I. Ikramov Sog‘liqni saqlash, ekologiya va atrof muhitni muhofaza qilish masalalari axborot-tahlil departamenti rahbarlari va mutaxassislarining funksional vazifalari taqsimotini bir hafta muddatda tasdiqlasin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin.
 1. Ushbu Nizom O‘zbekiston Respublikasi Prezidentining “O‘zbekiston Respublikasi Vazirlar Mahkamasining ijro etuvchi tuzilmasini tasdiqlash to‘g‘risida” 2015-yil 23-iyuldagi PQ-2374-son qaroriga muvofiq ishlab chiqilgan va O‘zbekiston Respublikasi Bosh vazirining o‘rinbosari — Sog‘liqni saqlash, ekologiya va atrof muhitni muhofaza qilish masalalari kompleksi rahbarining funksional vazifalarini belgilaydi.
 2. O‘zbekiston Respublikasi Bosh vazirining o‘rinbosari — Sog‘liqni saqlash, ekologiya va atrof muhitni muhofaza qilish masalalari kompleksi rahbari O‘zbekiston Respublikasi Prezidentiga va O‘zbekiston Respublikasining Bosh vaziriga hisobot beradi.
 3. Bosh vazir o‘rinbosari — Sog‘liqni saqlash, ekologiya va atrof muhitni muhofaza qilish masalalari kompleksi rahbari (keyingi o‘rinlarda Bosh vazir o‘rinbosari deb ataladi) o‘z faoliyatida O‘zbekiston Respublikasi Konstitutsiyasi va qonunlariga, O‘zbekiston Respublikasi Oliy Majlisi palatalarining qarorlariga va boshqa hujjatlariga, O‘zbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, shuningdek ushbu Nizomga amal qiladi.
 4. Bosh vazirning o‘rinbosari rahbarlik qilinadigan Kompleksda ishlarning holati uchun javob beradi, tegishli davlat va xo‘jalik boshqaruvi organlari, tashkilotlarning faoliyati muvofiqlashtirilishi va nazorat qilinishini, Kompleksning yuritishiga kiradigan masalalar bo‘yicha Vazirlar Mahkamasiga kiritilgan takliflar va hujjatlar loyihalarining har tomonlama ko‘rib chiqilishini ta’minlaydi.
 5. Bosh vazir o‘rinbosarining faoliyati sog‘liqni saqlash tizimini isloh qilishni yanada chuqurlashtirishga, farmatsevtika sanoatini rivojlantirishga, dori-darmonlar bilan ta’minlash va ekologiyani yaxshilashga, atrof muhitni muhofaza qilish masalalarini hal etishga yo‘naltirilgan.
 6. Bosh vazir o‘rinbosari maqomiga ko‘ra O‘zbekiston Respublikasi Hukumatining a’zosi hisoblanadi va O‘zbekiston Respublikasi Vazirlar Mahkamasi Rayosati tarkibiga kiradi.
 Bosh vazir o‘rinbosari O‘zbekiston Respublikasi Vazirlar Mahkamasi va uning Rayosati majlislarida bevosita ishtirok etadi.
 7. Quyidagilar Bosh vazir o‘rinbosarining asosiy vazifalari hisoblanadi:
 a) sog‘liqni saqlash va farmatsevtika sanoati sohasida:
 sog‘liqni saqlash tizimini yanada isloh qilish, eng avvalo, onalar va bolalar sog‘lig‘ini muhofaza qilishni ta’minlash yuzasidan tibbiy xizmat ko‘rsatish darajasini oshirish, dastlabki tibbiy-sanitariya yordamini yanada takomillashtirish, qishloq vrachlik punktlari, diagnostika, perinatal va skrining markazlarining moddiy-texnika bazasini rivojlantirish va mustahkamlash, aholiga yuqori texnologiyali tibbiy yordam ko‘rsatish yuzasidan respublika ixtisoslashtirilgan ilmiy-amaliy tibbiyot markazlari faoliyati samaradorligini oshirish, ilg‘or xorijiy tajribani sog‘liqni saqlash amaliyotiga keng joriy etish bo‘yicha monitoring olib borilishini tashkil etish va chora-tadbirlar ko‘rish;
 aholini ekologik xavfsiz, sog‘lom va balansli oziq-ovqat bilan ta’minlashga, ovqatlanish bilan bog‘liq kasalliklar tarqalishini kamaytirishga yo‘naltirilgan sog‘lom ovqatlanish masalalari bo‘yicha aholining turli guruhlari uchun ta’lim dasturlarini ishlab chiqishga, tegishli fundamental tadqiqotlarni ustuvor rivojlantirishga, homilador va emizuvchi ayollar, shuningdek 3 yoshgacha bo‘lgan bolalarning to‘laqonli ovqatlanishini ta’minlashga, davolash jarayonining ajralmas qismi sifatida davolash-profilaktika muassasalarida parhezli (davolash va profilaktika) ovqatlanishni yaxshilashga yo‘naltirilgan davlat siyosatini amalga oshirish;
 aholining reproduktiv salomatligini yanada mustahkamlash, sog‘lom turmush tarzi va jismoniy faollik tamoyillarini targ‘ib etish va joriy qilish hisobiga mehnatga layoqatli aholi, keksa kishilarning sog‘lig‘i holatini yaxshilash, jarohatlanishni kamaytirish bo‘yicha profilaktik tadbirlarni takomillashtirish, sog‘liqning holati uchun fuqarolarning shaxsiy mas’uliyatini kuchaytirish, gerontologiya, aholining gender va yosh xususiyatlari masalalarida zamonaviy ilmiy yondashuvlarni joriy etish yo‘li bilan aholi sog‘lig‘i holatining muhim tibbiy-demografik tavsifi sifatida uzoq umr ko‘rishga yo‘naltirilgan kompleks chora- tadbirlarni amalga oshirish;
 O‘zbekiston Respublikasi Prezidentining “2014 — 2018-yillar davrida O‘zbekistonda aholining reproduktiv sog‘lig‘ini yanada mustahkamlash, onalar, bolalar va o‘smirlar sog‘lig‘ini muhofaza qilish bo‘yicha Davlat dasturi to‘g‘risida” 2014-yil 1-avgustdagi PQ-2221-son qarorida, shuningdek Vazirlar Mahkamasining “Qishloq vrachlik punktlarini yanada maqbullashtirish va faoliyati samaradorligini oshirish chora-tadbirlari to‘g‘risida” 2014-yil 5-martdagi 50-son qarorida belgilangan vazifalarni so‘zsiz bajarish bo‘yicha davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlarning faoliyatini muvofiqlashtirish;
 keksa avlod vakillariga g‘amxo‘rlik va e’tiborni kuchaytirish uchun qulay tashkiliy-huquqiy shart-sharoitlar yaratish, keksa kishilarga tibbiy va ijtimoiy xizmat ko‘rsatish darajasi va sifatini oshirish, keksalarning hayot faoliyati va dam olishini tashkil etish tizimini sifat jihatidan yangi darajaga ko‘tarish bo‘yicha chora-tadbirlar kompleksini tizimli asosda amalga oshirish;
 tug‘ma va irsiy kasalliklarning yuzaga kelishi sabablarini o‘rganish, ularning oldini olish, bizning mintaqamiz uchun xos bo‘lgan kasalliklarni o‘rganish va ularning profilaktikasi bo‘yicha amaliy chora-tadbirlarni joriy etish masalalarida mamlakatimiz tibbiyot fanini rivojlantirish chora-tadbirlarini amalga oshirish;
 respublikada sanitariya-epidemiologik holat va radiatsion vaziyatning monitoringini tashkil etish va olib borishni, kelgusida aholi sog‘lig‘ini mustahkamlashga, yashash muhiti omillarining insonga zararli ta’sirini bartaraf etishga, atmosfera havosi, tuproq, suv ta’minoti manbalari, oziq-ovqat mahsulotlari ifloslanishining oldini olishga yo‘naltirilgan kompleks sanitariya- gigiyena, epidemiyaga qarshi va tashkiliy tadbirlarni amalga oshirish;
 eng avvalo, alohida xavfli yuqumli kasalliklar profilaktikasiga va kasallanish manbalarini tugatishga va ular tarqalishining oldini olishga yo‘naltirilgan preventiv chora-tadbirlarni amalga oshirish hisobiga aholini virusli va yuqumli kasalliklardan himoya qilish tizimining samaradorligi va ishonchliligini oshirish;
 binolar va inshootlarni, suv ta’minoti tizimlarini, kanalizatsiya, oqova suvlarni tozalash, gidrotexnika inshootlari va boshqa obyektlarni loyihalash, qurish, rekonstruksiya qilishda, xomashyoning yangi turlarini, oziq-ovqat mahsulotlarini, sanoat buyumlarini, qurilish materiallarini, ionlashtiruvchi nurlanish manbalarini, kimyoviy moddalar, biologik vositalar, tibbiy va immunobiologik preparatlarni ishlab chiqarish va qo‘llashda sanitariya normalari, qoidalari va gigiyenik normativlarga rioya qilinishi yuzasidan nazoratni ta’minlash;
 mamlakatimizning farmatsevtika sanoatini yanada rivojlantirishga, uning raqobatbardoshligini va eksport salohiyatini oshirishga, farmatsevtika mahsulotlari ishlab chiqarishni o‘stirishning yuqori va barqaror sur’atlarini ta’minlashga, farmatsevtika sanoati uchun mutaxassislarni tayyorlash va qayta tayyorlash tizimini takomillashtirishga, shuningdek aholining hamda davolash- profilaktika muassasalarining sifatli, samarali va xavfsiz dori-darmon preparatlari va tibbiyot buyumlari bilan ta’minlanganligini yaxshilashga yo‘naltirilgan samarali dori-darmonlar siyosatini amalga oshirish;
 farmatsevtika ishlab chiqarishini tarkibiy o‘zgartirishni, modernizatsiyalash va diversifikatsiyalashni ta’minlash bo‘yicha kompleks chora-tadbirlarni amalga oshirish, farmatsevtika tarmog‘i korxonalarida korporativ boshqaruvning zamonaviy usullarini joriy etish, dori-darmonlar va tibbiyot buyumlari ishlab chiqarishni mahalliylashtirishni yanada chuqurlashtirish, farmatsevtika sanoatini modernizatsiyalashga, texnik va texnologik jihatidan yangilashga yo‘naltirilgan strategik muhim loyihalarni amalga oshirish uchun xorijiy investitsiyalar va kreditlarni faol jalb etish;
 farmatsevtika sanoati korxonalarida sifat menejmentini yanada rivojlantirish, ma’naviy va fizik eskirgan asbob-uskunalarni yangilashni ta’minlash, respublikada dori-darmonlarning yuqori sifatiga va raqobatbardoshli narxiga erishishni hisobga olgan holda farmatsevtika mahsulotlari ishlab chiqarish xarajatlari va energiya sarfi hajmini qisqartirish hamda ularning tannarxini pasaytirish;
 b) ekologiya va atrof muhitni muhofaza qilish sohasida:
 atrof muhit sifat holatining kafolatli darajasiga erishishga, tabiatni muhofaza qilishga, insonning yashash muhiti sifatida biosferaning va uning ekologik tizimlari barqarorligini saqlab qolishga va odamlarning ekologik xavfsizligi, inson va uning bo‘lg‘usi avlodlari genofondi to‘g‘risida g‘amxo‘rlik qilishga yo‘naltirilgan davlat siyosatini amalga oshirish;
 tabiiy resurslarni saqlash va ulardan oqilona foydalanish yuzasidan ekologik nazorat sohasida maxsus vakolatli davlat organlari, mahalliy davlat hokimiyati organlari, davlat va xo‘jalik boshqaruvi organlari, xo‘jalik yurituvchi subyektlarning fuqarolarning o‘zini o‘zi boshqarish organlari, nodavlat notijorat tashkilotlari va fuqarolar bilan o‘zaro hamkorlik qilishini muvofiqlashtirish;
 tabiiy resurslardan foydalanish va ularni qayta tiklashning ustun darajadagi iqtisodiy usullarini keng qo‘llash, hamma joyda resurslarni tejaydigan, kam chiqitli va chiqitsiz zamonaviy innovatsion texnologiyalarni joriy etishni rag‘batlantirish asosida tabiatni muhofaza qilish faoliyatini kompleks boshqarishni tashkil etish chora-tadbirlarini, shuningdek xo‘jalik faoliyatining atrof tabiiy muhitga noxush ta’sirini pasaytirish va oldini olish bo‘yicha aholining ekologik xavfsizligini kafolatlaydigan chora-tadbirlarni amalga oshirish;
 atrof tabiiy muhitni muhofaza qilish, barqaror rivojlanish maqsadida ekologik ta’lim va ta’lim, shuningdek ekologik bilimlarni targ‘ib qilish sohasida tabiatni muhofaza qilish to‘g‘risidagi qonun hujjatlarini va normativ-metodik bazani takomillashtirish;
 tabiatni muhofaza qilish tadbirlarining so‘zsiz va sifatli bajarilishiga yo‘naltirilgan uzoq muddatli, o‘rta muddatli va qisqa muddatli respublika va hududiy ekologik dasturlarini ishlab chiqish, shuningdek biologik resurslarni saqlash, qayta tiklash va ulardan oqilona foydalanish ishlarini muvofiqlashtirish;
 fuqarolarni atrof muhitga, uning resurslariga ehtiyotkorlik bilan munosabatda bo‘lish ruhida tarbiyalash, tabiat to‘g‘risidagi bilimlarni targ‘ib qilish va yoyish, ekologik ta’lim darajasini oshirish, shuningdek vazirliklar, davlat qo‘mitalari, idoralar, korxonalar, muassasalar va tashkilotlarning tabiatni muhofaza qilish va tabiiy resurslardan foydalanish sohasidagi mutaxassislarini tayyorlash va ularning malakasini oshirishni tashkil etish bo‘yicha samarali chora-tadbirlarni amalga oshirish;
 ekologik muammolarni hal etishda mintaqaviy va xalqaro hamkorlikni rivojlantirish.
 8. Bosh vazir o‘rinbosari o‘z zimmasiga yuklangan vazifalarga muvofiq:
 O‘zbekiston Respublikasi Prezidenti Devonining tegishli xizmatlari bilan sog‘liqni saqlash, ekologiya va atrof muhitni muhofaza qilish masalalari bo‘yicha o‘zaro hamkorlik qiladi;
 O‘zbekiston Respublikasi Bosh vazirining topshiriqlariga binoan respublikaning tegishli hududlarida ijtimoiy-iqtisodiy rivojlantirish, iqtisodiy islohotlarning ustuvor vazifalari va dasturlari bajarilishini muvofiqlashtirib boradi;
 Sog‘liqni saqlash, ekologiya va atrof muhitni muhofaza qilish masalalari axborot-tahlil departamentiga bevosita rahbarlik qiladi, Sog‘liqni saqlash vazirligi, “O‘zfarmsanoat” DAK, “Dori-darmon” AK, “O‘ztibtexnika” AK, shuningdek boshqa davlat va xo‘jalik boshqaruvi organlari, mahalliy ijro etuvchi hokimiyat organlari hamda boshqa tashkilotlarning sog‘liqni saqlash, ekologiya va atrof muhitni muhofaza qilish masalalari bo‘yicha faoliyatini muvofiqlashtiradi va nazorat qiladi;
 O‘zbekiston Respublikasi Tabiatni muhofaza qilish davlat qo‘mitasi, “Nuroniy” jamg‘armasi faoliyati muvofiqlashtirilishini hamda ularning davlat va xo‘jalik boshqaruvi organlari, mahalliy ijro etuvchi hokimiyat organlari bilan o‘zaro hamkorligini ta’minlaydi;
 mutasaddilik qilinadigan davlat va xo‘jalik boshqaruvi organlaridagi, tashkilotlardagi O‘zbekiston Respublikasi Prezidenti hamda O‘zbekiston Respublikasi Prezidenti Davlat maslahatchilari nomenklaturasiga kiradigan lavozimlarga nomzodlar bo‘yicha takliflarni O‘zbekiston Respublikasi Bosh vaziri bilan kelishgan holda, belgilangan tartibda kiritadi;
 Kompleks yuritadigan sohaga kiruvchi masalalar bo‘yicha O‘zbekiston Respublikasi Vazirlar Mahkamasiga kiritilgan takliflarni va hujjatlar loyihalarini ko‘rib chiqishda davlat manfaatlariga qat’iy rioya etilishini ta’minlaydi, tayyorlangan hujjatlar loyihalariga ruxsat belgisi (viza) qo‘yadi. Tegishli hujjatlar qabul qilingandan keyin ularning amalga oshirilishi yuzasidan tizimli nazorat tashkil etilishini ta’minlaydi;
 qonun hujjatlari, O‘zbekiston Respublikasi Prezidentining farmonlari, qarorlari va farmoyishlari, Hukumat qarorlari loyihalarining ekspertizadan o‘tkazilishini va sifatli tayyorlanishini tashkil etish masalalarida O‘zbekiston Respublikasi Vazirlar Mahkamasi apparati boshqaruvchisi bilan hamkorlik qiladi;
 O‘zbekiston Respublikasi qonunlarining, O‘zbekiston Respublikasi Prezidenti farmonlari, qarorlari, farmoyishlari va topshiriqlarining, Hukumat qarorlarining ijro etuvchi hokimiyat organlari tomonidan bajarilishi yuzasidan nazoratni ta’minlaydi;
 Sog‘liqni saqlash, ekologiya va atrof muhitni muhofaza qilish masalalari axborot-tahlil departamentining departament mudiri, shu’balari mudirlari, bosh va yetakchi mutaxassislari lavozimlariga kadrlar tanlashni O‘zbekiston Respublikasi Vazirlar Mahkamasi apparati boshqaruvchisi bilan birgalikda amalga oshiradi;
 Sog‘liqni saqlash, ekologiya va atrof muhitni muhofaza qilish masalalari axborot-tahlil departamenti mudirini, shu’balari mudirlarini va mutaxassislarini qayta tayyorlash, ularning malakasini oshirish, ularni rag‘batlantirish hamda ularga nisbatan intizomiy jazo choralarini qo‘llash to‘g‘risida takliflar kiritadi;
 Sog‘liqni saqlash, ekologiya va atrof muhitni muhofaza qilish masalalari axborot-tahlil departamentida hamda tegishli davlat va xo‘jalik boshqaruvi organlarining markaziy apparatlarida kadrlar zaxirasini shakllantirish ishlarini tizimli asosda tashkil qiladi.
 9. Bosh vazir o‘rinbosari O‘zbekiston Respublikasining Bosh vaziri va O‘zbekiston Respublikasi Bosh vazirining birinchi o‘rinbosari boshchilik qiladigan ushbu Nizomga 1-ilovaga muvofiq komissiyalar (kengashlar) faoliyatini, shuningdek ularning qarorlari bajarilishini tashkil etish yuzasidan nazoratni ta’minlaydi.
 10. Bosh vazir o‘rinbosari ushbu Nizomga 2-ilovaga muvofiq komissiyalarga rahbarlik qiladi.
 11. Bosh vazir o‘rinbosari o‘ziga yuklangan vazifalar va funksiyalarni bajarish uchun quyidagi huquqlarga ega:
 Vazirlar Mahkamasida ko‘rib chiqiladigan masalalarni tahlil qilish va tayyorlash uchun zarur bo‘lgan materiallar va ma’lumotlarni davlat va xo‘jalik boshqaruvi organlari, mahalliy ijro etuvchi hokimiyat organlaridan hamda boshqa organlar va tashkilotlardan belgilangan tartibda so‘rash va olish;
 davlat va xo‘jalik boshqaruvi organlari, mahalliy ijro etuvchi hokimiyat organlari, boshqa organlar va tashkilotlar rahbarlari va vakillari ishtirokida yig‘ilishlar o‘tkazish;
 mutasaddilik qilinadigan vazirliklar, davlat qo‘mitalari va idoralar, davlat va xo‘jalik boshqaruvi organlari kollegial organlarining majlislarida, shuningdek O‘zbekiston Respublikasining Bosh vaziri topshiriqlari bo‘yicha — davlat boshqa organlarining, nodavlat notijorat tashkilotlarining va boshqa tashkilotlarning Kompleks boshqaradigan sohaga kiruvchi masalalar bo‘yicha o‘tkaziladigan majlislari va yig‘ilishlarida qatnashish;
 davlat va xo‘jalik boshqaruvi organlari, ilmiy muassasalar va boshqa tashkilotlar rahbarlari va vakillarini Vazirlar Mahkamasida ko‘rib chiqiladigan masalalarni ishlab chiqish uchun belgilangan tartibda jalb etish, tegishli masalalar bo‘yicha vaqtinchalik ishchi guruhlar tuzish;
 “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuni, Vazirlar Mahkamasi Reglamenti talablari buzilgan holda tushadigan hujjatlarni qaytarish.
 Bosh vazir o‘rinbosarining zarur materiallar, ma’lumotlarni taqdim etish, shuningdek O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasi qarorlari va boshqa hujjatlar loyihalarini puxta ishlab chiqish bo‘yicha talablari va topshiriqlari uning tomonidan belgilangan muddatlarda bajarilishi kerak.
 Bosh vazir o‘rinbosarining o‘zi boshqaradigan masalalar bo‘yicha vazirliklar, davlat qo‘mitalari, idoralar, xo‘jalik birlashmalari, korxonalar va boshqa tashkilotlar rahbarlariga topshiriqlari belgilangan tartibda bajarilishi majburiydir.
 12. Bosh vazir o‘rinbosari:
 zimmasiga yuklangan vazifalarning zarur darajada va sifatli bajarilishi uchun;
 O‘zbekiston Respublikasi qonunlarining, O‘zbekiston Respublikasi Oliy Majlisi palatalarining qarorlari va boshqa hujjatlarining, O‘zbekiston Respublikasi Prezidenti farmonlari, qarorlari, farmoyishlari va topshiriqlarining, Hukumat qarorlari va farmoyishlarining, Vazirlar Mahkamasi rahbariyati topshiriqlarining Sog‘liqni saqlash, ekologiya va atrof muhitni muhofaza qilish masalalari kompleksi tarkibiga kiradigan davlat va xo‘jalik boshqaruvi organlari, tashkilotlar tomonidan o‘z vaqtida va sifatli bajarilishini ta’minlash uchun;
 Vazirlar Mahkamasining “Ijro intizomini mustahkamlash chora-tadbirlari to‘g‘risida” 1999-yil 12-yanvardagi 12-son qaroriga muvofiq ijro intizomining mustahkamlanishi uchun javob beradi.
 13. Bosh vazir o‘rinbosarining ishlari “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuniga, Vazirlar Mahkamasi Reglamentiga, ushbu Nizomga, O‘zbekiston Respublikasi Prezidentining, O‘zbekiston Respublikasi Bosh vazirining topshiriqlariga muvofiq, shuningdek Vazirlar Mahkamasining ish rejalari hamda Sog‘liqni saqlash, ekologiya va atrof muhitni muhofaza qilish masalalari kompleksining ish rejasi asosida tashkil etiladi.
 Kompleksning ish rejasi O‘zbekiston Respublikasi Vazirlar Mahkamasi Rayosati tomonidan tasdiqlanadi.
 14. Bosh vazir o‘rinbosarining O‘zbekiston Respublikasi qonunlarining, O‘zbekiston Respublikasi Prezidenti farmonlari, qarorlari va farmoyishlarining, Hukumat qarorlarining mutasaddilik qilinadigan davlat va xo‘jalik boshqaruvi organlarida, tashkilotlarda mahalliy ijro etuvchi hokimiyat organlarida amalga oshirilishi tizimli monitoringini ta’minlash bo‘yicha faoliyati Vazirlar Mahkamasining ish rejasiga, shuningdek O‘zbekiston Respublikasi Bosh vazirining topshiriqlariga muvofiq kompleks o‘rganishlarni amalga oshirish yo‘li bilan, Vazirlar Mahkamasi, Vazirlar Mahkamasining Rayosati majlislarida Sog‘liqni saqlash, ekologiya va atrof muhitni muhofaza qilish masalalari kompleksi hisobotlarini eshitgan holda tashkil etiladi.
 1. Respublika epidemiyaga qarshi kurashish favqulodda komissiyasi.
 2. OIV infeksiyasi tarqalishiga qarshi kurashishga doir tadbirlarni muvofiqlashtirish bo‘yicha Respublika komissiyasi.
 3. 2014 — 2018-yillar davrida O‘zbekistonda aholining reproduktiv sog‘lig‘ini yanada mustahkamlash, onalar, bolalar va o‘smirlar sog‘lig‘ini muhofaza qilish bo‘yicha Davlat dasturini amalga oshirish bo‘yicha Hukumat komissiyasi.
 1. Davolash muassasalari va aholini dori-darmonlar bilan ta’minlashni nazorat qilish bo‘yicha Respublika komissiyasi.
 2. Orolbo‘yi genofondini muhofaza qilish xayriya jamg‘armasining Homiylik kengashi.
 1. O‘zbekiston Respublikasi aholisining sog‘lom ovqatlanishi sohasida kompleks chora-tadbirlar amalga oshirilishini tashkil etish va nazorat qilish bo‘yicha Davlat komissiyasi. 
 2. Davlat sanitariya-epidemiologiya xizmati organlarining rahbar kadrlarini tanlash, attestatsiyadan o‘tkazish va rotatsiya qilish bo‘yicha Respublika komissiyasi. 
 3. Sog‘liqni saqlash tizimini isloh qilish davlat dasturi amalga oshirilishini tashkil etish va nazorat qilish bo‘yicha Respublika komissiyasi. 
 4. Sog‘lom avlod, xotin-qizlarning sog‘lig‘ini mustahkamlash va oilaning tibbiy madaniyati darajasini oshirish masalalari bo‘yicha Hukumat komissiyasi. 
 1. Sog‘liqni saqlash, ekologiya va atrof muhitni muhofaza qilish masalalari axborot-tahlil departamenti (keyingi o‘rinlarda Departament deb ataladi) O‘zbekiston Respublikasi Vazirlar Mahkamasi Ijro etuvchi apparatining tarkibiy bo‘linmasi hisoblanadi.
 2. Departamentning faoliyati Vazirlar Mahkamasini, uning Rayosatini, shuningdek Vazirlar Mahkamasining Ijro etuvchi apparatini sog‘liqni saqlash tizimini isloh qilishni yanada chuqurlashtirish, farmatsevtika sanoatini rivojlantirish, dorivor vositalar bilan ta’minlashni yaxshilash, ekologiya va atrof muhitni muhofaza qilish masalalari bo‘yicha axborot-tahliliy materiallar bilan ta’minlashga yo‘naltirilgan.
 3. Departament o‘z faoliyatida O‘zbekiston Respublikasi Konstitutsiyasi va qonunlariga, O‘zbekiston Respublikasi Oliy Majlisi palatalarining qarorlariga, O‘zbekiston Respublikasi Prezidentining farmonlari, qarorlari va farmoyishlariga, O‘zbekiston Respublikasi Vazirlar Mahkamasining qarorlari va farmoyishlariga, shuningdek mazkur Nizomga amal qiladi.
 4. Departament o‘z faoliyatini O‘zbekiston Respublikasining Bosh vaziri rahbarligida amalga oshiradi.
 Departament o‘z vakolatiga kiruvchi masalalar bo‘yicha O‘zbekiston Respublikasi Bosh vazirining tegishli o‘rinbosariga bo‘ysunadi, ayni vaqtda uning faoliyati Vazirlar Mahkamasi apparatining boshqaruvchisi tomonidan muvofiqlashtirib boriladi.
 5. Departament o‘z faoliyatini Vazirlar Mahkamasi Ijro etuvchi apparatining boshqa tarkibiy bo‘linmalari, davlat va xo‘jalik boshqaruvi organlari, mahalliy ijro etuvchi hokimiyat organlari, boshqa organlar va tashkilotlar bilan o‘zaro hamkorlikda amalga oshiradi.
 6. Quyidagilar Departamentning asosiy vazifalari hisoblanadi:
 a) sog‘liqni saqlash va farmatsevtika sanoati sohasida:
 sog‘liqni saqlash tizimini yanada isloh qilish, eng avvalo, onalar va bolalar sog‘lig‘ini muhofaza qilishni ta’minlash yuzasidan tibbiy xizmat ko‘rsatish darajasini oshirish, dastlabki tibbiy-sanitariya yordamini yanada takomillashtirish, qishloq vrachlik punktlari, diagnostika, perinatal va skrining markazlarining moddiy-texnika bazasini rivojlantirish va mustahkamlash, aholiga yuqori texnologiyali tibbiy yordam ko‘rsatish yuzasidan respublika ixtisoslashtirilgan ilmiy-amaliy tibbiyot markazlari faoliyati samaradorligini oshirish, ilg‘or xorijiy tajribani sog‘liqni saqlash amaliyotiga keng joriy etish bo‘yicha monitoring olib borilishini tashkil etish va chora-tadbirlar ko‘rish;
 aholini ekologik xavfsiz, sog‘lom va balansli oziq-ovqat bilan ta’minlashga, ovqatlanish bilan bog‘liq kasalliklar tarqalishini kamaytirishga yo‘naltirilgan sog‘lom ovqatlanish masalalari bo‘yicha aholining turli guruhlari uchun ta’lim dasturlarini ishlab chiqishga, tegishli fundamental tadqiqotlarni ustuvor rivojlantirishga, homilador va emizuvchi ayollar, shuningdek 3 yoshgacha bo‘lgan bolalarning to‘laqonli ovqatlanishini ta’minlashga, davolash jarayonining ajralmas qismi sifatida davolash-profilaktika muassasalarida parhezli (davolash va profilaktika) ovqatlanishni yaxshilashga yo‘naltirilgan davlat siyosatini amalga oshirish;
 aholining reproduktiv salomatligini yanada mustahkamlash, sog‘lom turmush tarzi va jismoniy faollik tamoyillarini targ‘ib etish va joriy qilish hisobiga mehnatga layoqatli aholi, keksa kishilarning sog‘lig‘i holatini yaxshilash, jarohatlanishni kamaytirish bo‘yicha profilaktik tadbirlarni takomillashtirish, sog‘liqning holati uchun fuqarolarning shaxsiy mas’uliyatini kuchaytirish, gerontologiya, aholining gender va yosh xususiyatlari masalalarida zamonaviy ilmiy yondashuvlarni joriy etish yo‘li bilan aholi sog‘lig‘i holatining muhim tibbiy- demografik tavsifi sifatida uzoq umr ko‘rishga yo‘naltirilgan kompleks chora-tadbirlarni amalga oshirish;
 O‘zbekiston Respublikasi Prezidentining “2014 — 2018-yillar davrida O‘zbekistonda aholining reproduktiv sog‘lig‘ini yanada mustahkamlash, onalar, bolalar va o‘smirlar sog‘lig‘ini muhofaza qilish bo‘yicha Davlat dasturi to‘g‘risida” 2014-yil 1-avgustdagi PQ-2221-son qarorida, shuningdek Vazirlar Mahkamasining “Qishloq vrachlik punktlarini yanada maqbullashtirish va faoliyati samaradorligini oshirish chora-tadbirlari to‘g‘risida” 2014-yil 5-martdagi 50-son qarorida belgilangan vazifalarni so‘zsiz bajarish bo‘yicha davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlarning faoliyatini muvofiqlashtirish;
 keksa avlod vakillariga g‘amxo‘rlik va e’tiborni kuchaytirish uchun qulay tashkiliy-huquqiy shart-sharoitlar yaratish, keksa kishilarga tibbiy va ijtimoiy xizmat ko‘rsatish darajasi va sifatini oshirish, keksalarning hayot faoliyati va dam olishini tashkil etish tizimini sifat jihatidan yangi darajaga ko‘tarish bo‘yicha chora-tadbirlar kompleksini tizimli asosda amalga oshirish;
 tug‘ma va irsiy kasalliklarning yuzaga kelishi sabablarini o‘rganish, ularning oldini olish, respublika uchun xos bo‘lgan kasalliklarni o‘rganish va ularning profilaktikasi bo‘yicha amaliy chora-tadbirlarni joriy etish masalalarida mamlakatimiz tibbiyot fanini rivojlantirish chora-tadbirlarini amalga oshirish;
 respublikada sanitariya-epidemiologik holat va radiatsion vaziyatning monitoringini tashkil etish va olib borishni, kelgusida aholi sog‘lig‘ini mustahkamlashga, yashash muhiti omillarining insonga zararli ta’sirini bartaraf etishga, atmosfera havosi, tuproq, suv ta’minoti manbalari, oziq-ovqat mahsulotlari ifloslanishining oldini olishga yo‘naltirilgan kompleks sanitariya-gigiyena, epidemiyaga qarshi va tashkiliy tadbirlarni amalga oshirish;
 eng avvalo, alohida xavfli yuqumli kasalliklar profilaktikasiga va kasallanish manbalarini tugatishga va ular tarqalishining oldini olishga yo‘naltirilgan preventiv chora-tadbirlarni amalga oshirish hisobiga aholini virusli va yuqumli kasalliklardan himoya qilish tizimining samaradorligi va ishonchliligini oshirish;
 binolar va inshootlarni, suv ta’minoti tizimlarini, kanalizatsiya, oqova suvlarni tozalash, gidrotexnika inshootlari va boshqa obyektlarni loyihalash, qurish, rekonstruksiya qilishda, xomashyoning yangi turlarini, oziq-ovqat mahsulotlarini, sanoat buyumlarini, qurilish materiallarini, ionlashtiruvchi nurlanish manbalarini, kimyoviy moddalar, biologik vositalar, tibbiy va immunobiologik preparatlarni ishlab chiqarish va qo‘llashda sanitariya normalari, qoidalari va gigiyenik normativlarga rioya qilinishi yuzasidan nazoratni ta’minlash;
 mamlakatimizning farmatsevtika sanoatini yanada rivojlantirishga, uning raqobatbardoshligini va eksport salohiyatini oshirishga, farmatsevtika mahsulotlari ishlab chiqarishni o‘stirishning yuqori va barqaror sur’atlarini ta’minlashga, farmatsevtika sanoati uchun mutaxassislarni tayyorlash va qayta tayyorlash tizimini takomillashtirishga, shuningdek aholining hamda davolash-profilaktika muassasalarining sifatli, samarali va xavfsiz dori-darmon preparatlari va tibbiyot buyumlari bilan ta’minlanganligini yaxshilashga yo‘naltirilgan samarali dori-darmonlar siyosatini amalga oshirish;
 farmatsevtika ishlab chiqarishini tarkibiy o‘zgartirishni, modernizatsiyalash va diversifikatsiyalashni ta’minlash bo‘yicha kompleks chora-tadbirlarni amalga oshirish, farmatsevtika tarmog‘i korxonalarida korporativ boshqaruvning zamonaviy usullarini joriy etish, dori-darmonlar va tibbiyot buyumlari ishlab chiqarishni mahalliylashtirishni yanada chuqurlashtirish, farmatsevtika sanoatini modernizatsiyalashga, texnik va texnologik jihatidan yangilashga yo‘naltirilgan strategik muhim loyihalarni amalga oshirish uchun xorijiy investitsiyalar va kreditlarni faol jalb etish;
 farmatsevtika sanoati korxonalarida sifat menejmentini yanada rivojlantirish, ma’naviy va fizik eskirgan asbob-uskunalarni yangilashni ta’minlash, respublikada dori-darmonlarning yuqori sifatiga va raqobatbardoshli narxiga erishishni hisobga olgan holda farmatsevtika mahsulotlari ishlab chiqarish xarajatlari va energiya sarfi hajmini qisqartirish hamda ularning tannarxini pasaytirish;
 b) ekologiya va atrof muhitni muhofaza qilish sohasida:
 atrof muhit sifat holatining kafolatli darajasiga erishishga, tabiatni muhofaza qilishga, insonning yashash muhiti sifatida biosferaning va uning ekologik tizimlari barqarorligini saqlab qolishga va odamlarning ekologik xavfsizligi, inson va uning bo‘lg‘usi avlodlari genofondi to‘g‘risida g‘amxo‘rlik qilishga yo‘naltirilgan davlat siyosatini amalga oshirish;
 tabiiy resurslarni saqlash va ulardan oqilona foydalanish yuzasidan ekologik nazorat sohasida maxsus vakolatli davlat organlari, mahalliy davlat hokimiyati organlari, davlat va xo‘jalik boshqaruvi organlari, xo‘jalik yurituvchi subyektlarning fuqarolarning o‘zini o‘zi boshqarish organlari, nodavlat notijorat tashkilotlari va fuqarolar bilan o‘zaro hamkorlik qilishini muvofiqlashtirish;
 tabiiy resurslardan foydalanish va ularni qayta tiklashning ustun darajadagi iqtisodiy usullarini keng qo‘llash, hamma joyda resurslarni tejaydigan, kam chiqitli va chiqitsiz zamonaviy innovatsion texnologiyalarni joriy etishni rag‘batlantirish asosida tabiatni muhofaza qilish faoliyatini kompleks boshqarishni tashkil etish chora-tadbirlarini, shuningdek xo‘jalik faoliyatining atrof tabiiy muhitga noxush ta’sirini pasaytirish va oldini olish bo‘yicha aholining ekologik xavfsizligini kafolatlaydigan chora-tadbirlarni amalga oshirish;
 atrof tabiiy muhitni muhofaza qilish, barqaror rivojlanish maqsadida ekologik ta’lim va ta’lim, shuningdek ekologik bilimlarni targ‘ib qilish sohasida tabiatni muhofaza qilish to‘g‘risidagi qonun hujjatlarini va normativ-metodik bazani takomillashtirish;
 tabiatni muhofaza qilish tadbirlarining so‘zsiz va sifatli bajarilishiga yo‘naltirilgan uzoq muddatli, o‘rta muddatli va qisqa muddatli respublika va hududiy ekologik dasturlarini ishlab chiqish, shuningdek biologik resurslarni saqlash, qayta tiklash va ulardan oqilona foydalanish ishlarini muvofiqlashtirish;
 fuqarolarni atrof muhitga, uning resurslariga ehtiyotkorlik bilan munosabatda bo‘lish ruhida tarbiyalash, tabiat to‘g‘risidagi bilimlarni targ‘ib qilish va yoyish, ekologik ta’lim darajasini oshirish, shuningdek vazirliklar, davlat qo‘mitalari, idoralar, korxonalar, muassasalar va tashkilotlarning tabiatni muhofaza qilish va tabiiy resurslardan foydalanish sohasidagi mutaxassislarini tayyorlash va ularning malakasini oshirishni tashkil etish bo‘yicha samarali chora-tadbirlarni amalga oshirish;
 ekologik muammolarni hal etishda mintaqaviy va xalqaro hamkorlikni rivojlantirish.
 7. Departament o‘ziga yuklangan vazifalarni bajarish uchun quyidagi funksiyalarni amalga oshiradi:
 o‘zi yuritadigan sohaga kiradigan masalalar bo‘yicha axborotlarni to‘playdi va umumlashtiradi;
 o‘zi mutasaddi bo‘lgan tarmoqlar va sohalarda ishlarning ahvolini o‘rganadi, O‘zbekiston Respublikasi Prezidenti, O‘zbekiston Respublikasining Bosh vaziri, O‘zbekiston Respublikasi Bosh vazirining o‘rinbosari uchun tegishli materiallarni tayyorlaydi;
 tegishli tarmoqlar va sohalarni rivojlantirish, tegishli tarmoqlarda islohotlarni chuqurlashtirish dasturlarini amalga oshirish, tarkibiy o‘zgartirishlar, ishlab chiqarishlarni modernizatsiyalash va diversifikatsiyalash, korporativ boshqaruvning zamonaviy usullarini joriy etish monitoringini olib boradi;
 O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, topshiriqlari, Vazirlar Mahkamasining qarorlari, O‘zbekiston Respublikasining Bosh vaziri va uning o‘rinbosarlari, Vazirlar Mahkamasi apparati boshqaruvchisining topshiriqlari ijrosini nazorat qiladi;
 tegishli tarmoqlar bo‘yicha tizimlashtirilgan ma’lumotlar bazalari yaratilishi va yuritilishini, ularning muntazam ravishda to‘ldirib va yangilab borilishini ta’minlaydi;
 Vazirlar Mahkamasining ko‘rib chiqishi uchun tahliliy, ma’lumotnoma materiallar va boshqa materiallarni, O‘zbekiston Respublikasining Bosh vaziri va uning o‘rinbosarlari topshiriqlari loyihalarini tayyorlaydi;
 Vazirlar Mahkamasiga kiritilgan O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasining qarorlari va farmoyishlari hamda boshqa hujjatlar loyihalari ekspertizasini amalga oshiradi va ularni ishlab chiqadi, ular yuzasidan zarur tahliliy va ma’lumotnoma materiallar tayyorlaydi;
 O‘zbekiston Respublikasi Prezidenti, O‘zbekiston Respublikasining Bosh vaziri va uning o‘rinbosarlari tomonidan o‘tkaziladigan yig‘ilishlarga materiallar tayyorlashda va ularda qabul qilinadigan qarorlarni rasmiylashtirishda qatnashadi;
 materiallarning, O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Hukumat qarorlari loyihalarining kompleksliligi hamda ularning sifatli ishlab chiqilishi va tayyorlanishini, ularning davlat va xo‘jalik boshqaruvi manfaatdor organlari, Vazirlar Mahkamasi Ijro etuvchi apparatining tarkibiy bo‘linmalari bilan kelishilishini ta’minlaydi;
 Departament vakolatiga kiruvchi masalalar bo‘yicha qonun loyihalari ishlab chiqilishini va belgilangan tartibda O‘zbekiston Respublikasi Oliy Majlisiga taqdim etilishini hamda ularning himoya qilinishini tashkil etadi;
 o‘ziga yuklangan vazifalarga muvofiq davlat va xo‘jalik boshqaruvining mutasaddilik qilinadigan organlari faoliyatini muvofiqlashtiradi;
 Departament vakolatiga kiruvchi masalalar bo‘yicha xalqaro shartnomalar loyihalarini tayyorlashda qatnashadi;
 O‘zbekiston Respublikasining Bosh vaziri va uning o‘rinbosarlari boshchilik qiladigan tegishli Hukumat komissiyalari va idoralararo komissiyalar, kengashlar ishlari samaradorligini ta’minlaydi, ular tomonidan qabul qilingan qarorlarning bajarilishini muvofiqlashtiradi va nazorat qiladi;
 fuqarolarning va yuridik shaxslarning murojaatlarini ko‘rib chiqadi va ularda qo‘yilgan masalalarni hal etish bo‘yicha takliflar tayyorlaydi, ushbu murojaatlarni ko‘rib chiqish va chora-tadbirlar ko‘rish uchun tegishli davlat va xo‘jalik boshqaruvi organlariga, mahalliy ijro etuvchi hokimiyat organlariga yuboradi, ularning o‘z vaqtida ko‘rib chiqilishini nazorat qiladi, fuqarolarni va yuridik shaxslarning vakillarini qabul qilishni amalga oshiradi;
 Departamentga yuklangan boshqa funksiyalarni belgilangan tartibda amalga oshiradi.
 8. Departament o‘ziga yuklangan vazifalar va funksiyalarni bajarish uchun quyidagi huquqlarga ega:
 Vazirlar Mahkamasida ko‘rib chiqiladigan masalalarni tahlil qilish va tayyorlash uchun zarur bo‘lgan materiallar va ma’lumotlarni Vazirlar Mahkamasi Ijro etuvchi apparatining boshqa tarkibiy bo‘linmalaridan, davlat va xo‘jalik boshqaruvi organlaridan, mahalliy ijro etuvchi hokimiyat organlaridan, boshqa organlar va tashkilotlardan belgilangan tartibda so‘rash va olish;
 davlat va xo‘jalik boshqaruvi organlari, mahalliy ijro etuvchi hokimiyat organlari, boshqa organlar va tashkilotlar rahbarlari hamda vakillari ishtirokida yig‘ilishlar o‘tkazish;
 mutasaddilik qilinadigan davlat va xo‘jalik boshqaruvi organlarining hamda boshqa tashkilotlarning kollegial organlari majlislarida, O‘zbekiston Respublikasi Bosh vazirining, Bosh vazir o‘rinbosarining topshirig‘iga binoan esa — davlat boshqa organlarining, nodavlat notijorat va boshqa tashkilotlarning Departament yuritadigan sohaga kiruvchi masalalar bo‘yicha o‘tkaziladigan majlislarida va yig‘ilishlarida qatnashish;
 zarurat bo‘lganda, Vazirlar Mahkamasida ko‘rib chiqiladigan masalalarni ishlab chiqish uchun davlat va xo‘jalik boshqaruvi organlarining, ilmiy muassasalar va boshqa tashkilotlarning rahbarlari va mutaxassislarini belgilangan tartibda jalb etish, tegishli masalalar bo‘yicha vaqtinchalik ishchi guruhlar tashkil etish;
 zarurat bo‘lganda, “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuni, Vazirlar Mahkamasining Reglamenti va boshqa normativ-huquqiy hujjatlar talablari buzilgan holda tushayotgan hujjatlarni qaytarib yuborish.
 Departamentning zarur materiallarni, ma’lumotlarni taqdim etish, shuningdek O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasining qarorlari va boshqa hujjatlar loyihalarini puxta ishlab chiqish bo‘yicha talablari, agar O‘zbekiston Respublikasi Prezidentining, O‘zbekiston Respublikasi Bosh vazirining, uning o‘rinbosarlarining va Vazirlar Mahkamasi apparati boshqaruvchisining topshiriqlarida bajarishning boshqa muddatlari belgilanmagan bo‘lsa, Departament tomonidan belgilangan muddatlarda bajarilishi kerak.
 9. Departament:
 o‘ziga yuklangan vazifalarning zarur darajada va samarali bajarilishi uchun;
 Vazirlar Mahkamasiga kiritilgan hujjatlar loyihalari, takliflar va masalalarni ekspert jihatidan sifatli ishlab chiqishning tashkil etilishi uchun;
 O‘zbekiston Respublikasi qonunlari, O‘zbekiston Respublikasi Oliy Majlisi palatalari qarorlari, O‘zbekiston Respublikasi Prezidenti farmonlari, qarorlari va farmoyishlari, Vazirlar Mahkamasi qarorlari va farmoyishlari, Vazirlar Mahkamasi rahbariyati topshiriqlarining mutasaddilik qilinadigan davlat va xo‘jalik boshqaruvi organlari, mahalliy ijro etuvchi hokimiyat organlari, boshqa organlar va tashkilotlar tomonidan o‘z vaqtida va sifatli bajarilishi ta’minlanishi uchun;
 Vazirlar Mahkamasining “Ijro intizomini mustahkamlash chora-tadbirlari to‘g‘risida” 1999-yil 12-yanvardagi 12-son qaroriga muvofiq ijro intizomi mustahkamlanishi uchun javob beradi.
 10. Departamentning tuzilmasiga quyidagilar kiradi:
 sog‘liqni saqlash va farmatsevtika sanoati sho‘basi;
 ekologiya va atrof muhitni muhofaza qilish sho‘basi.
 Har bir shu’ba tarkibiga sho‘ba mudiri, bosh va yetakchi mutaxassislar kiradi.
 Departament tuzilmasi O‘zbekiston Respublikasi Prezidenti tomonidan tasdiqlanadi.
 11. Departament ishlariga Departament mudiri rahbarlik qiladi.
 12. Departament mudiri, sho‘ba mudirlari va mutaxassislar belgilangan tartibda lavozimga tayinlanadi va lavozimdan ozod qilinadi.
 13. Departament ishlari “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuniga, O‘zbekiston Respublikasi Vazirlar Mahkamasining Reglamentiga, O‘zbekiston Respublikasi Vazirlar Mahkamasi Ijro etuvchi apparati to‘g‘risidagi Nizomga, ushbu Nizomga, Vazirlar Mahkamasi Ijro etuvchi apparatida ish yuritish bo‘yicha Yo‘riqnomaga, O‘zbekiston Respublikasi Prezidentining, O‘zbekiston Respublikasi Bosh vazirining, uning o‘rinbosarlarining topshiriqlariga, Vazirlar Mahkamasi apparati boshqaruvchisining buyruqlari va topshiriqlariga muvofiq, shuningdek Vazirlar Mahkamasining ish rejalari, Departamentning ish rejalari, Departament mudiri, sho‘balar mudirlari va mutaxassislarning shaxsiy ish rejalari asosida tashkil etiladi.
 Departamentning ish rejasi O‘zbekiston Respublikasi Vazirlar Mahkamasi Rayosati tomonidan tasdiqlangan Kompleksning ish rejasi asosida shakllantiriladi.
 Departamentning ish rejasi, Departament mudirining shaxsiy ish rejasi Vazirlar Mahkamasi apparati boshqaruvchisi bilan kelishiladi va O‘zbekiston Respublikasi Bosh vazirining o‘rinbosari tomonidan tasdiqlanadi.
 Sho‘balar mudirlari va mutaxassislarning shaxsiy ish rejalari Departament mudiri tomonidan tasdiqlanadi.
 Departamentning O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasi qarorlari amalga oshirilishi tizimli monitoringini amalga oshirish bo‘yicha faoliyati mutasaddilik qilinadigan davlat va xo‘jalik boshqaruvi organlarida, mahalliy ijro etuvchi hokimiyat organlarida, boshqa organlar va tashkilotlarda Vazirlar Mahkamasining ish rejasiga muvofiq kompleks o‘rganishlarni o‘tkazish yo‘li bilan, shuningdek O‘zbekiston Respublikasi Bosh vazirining, O‘zbekiston Respublikasi Bosh vaziri o‘rinbosarining topshiriqlariga muvofiq, Vazirlar Mahkamasi, Vazirlar Mahkamasi Rayosati, Kompleks majlislarida hisobotlarni eshitish orqali tashkil etiladi.
 14. Departament mudiri:
 Departamentga bevosita rahbarlikni amalga oshiradi, sho‘ba mudirlari va mutaxassislar ishlarini tashkil qiladi, Departamentga yuklangan vazifalar va funksiyalarning bajarilishi uchun shaxsan javob beradi;
 O‘zbekiston Respublikasi Vazirlar Mahkamasiga kiritilgan Departament mutasaddilik qiladigan sohaga kiruvchi masalalar bo‘yicha takliflarni va hujjatlar loyihalarini ko‘rib chiqishda davlat manfaatlariga qat’iy rioya qilinishini ta’minlaydi, ularning ekspert jihatidan puxta ishlab chiqilishini tashkil qiladi va tayyorlangan hujjatlar loyihalariga ruxsat belgisi (viza) qo‘yadi. Tegishli hujjatlar qabul qilingandan keyin ularning bajarilishi yuzasidan tizimli nazoratni ta’minlaydi;
 respublikaning tegishli tarmoqlari, sohalari va hududlarida iqtisodiy islohotlarning holati va natijadorligi to‘g‘risida tizimli monitoring tashkil etilishini hamda ma’lumotlar banki shakllantirilishini, shuningdek muammoli masalalarni hal etish, respublika tarmoqlari va hududlarini rivojlantirishning istiqbolli vazifalarini amalga oshirish bo‘yicha amaliy chora- tadbirlar ishlab chiqilishi va bajarilishini ta’minlaydi;
 Departamentning tasdiqlangan tuzilmasi va shtatlar jadvaliga muvofiq lavozimga tavsiya etilayotgan nomzodlar, shu’balar mudirlari va mutaxassislarning kasbiy darajasi va ish malakasini oshirish, ularni rag‘batlantirish va jazolash choralari bo‘yicha takliflarni puxta ishlab chiqadi hamda Vazirlar Mahkamasi apparati boshqaruvchisi bilan kelishgan holda Kompleks rahbariga ko‘rib chiqish uchun kiritadi;
 sho‘ba mudirlari va mutaxassislar o‘rtasida vazifalarning taqsimlanishini, shuningdek Kompleksning yarim yillik uchun ish rejasi loyihasini ishlab chiqadi va Kompleks rahbariga kelishish hamda tasdiqlash uchun kiritadi, Departament sho‘ba mudirlari va mutaxassislarining ish rejalarini tasdiqlaydi;
 O‘zbekiston Respublikasi Vazirlar Mahkamasiga tushgan respublika Hukumati qarorini talab qilmaydigan hujjatlarni tegishli davlat va xo‘jalik boshqaruvi organlariga, mahalliy ijro etuvchi hokimiyat organlariga ko‘rib chiqish uchun yuboradi;
 O‘zbekiston Respublikasi Vazirlar Mahkamasining va uning Rayosati majlislarida, O‘zbekiston Respublikasining Bosh vaziri, uning o‘rinbosarlari o‘tkazadigan yig‘ilishlarda, Hukumat komissiyalari va idoralararo komissiyalar, kengashlar majlislarida, Vazirlar Mahkamasi apparati boshqaruvchisi tomonidan Departament yuritadigan sohaga kiruvchi masalalar bo‘yicha o‘tkaziladigan yig‘ilishlarda qatnashadi;
 Departamentning kadrlar zaxirasi shakllantirilishini va yangilab borilishini, kadrlar zaxirasiga kiritilgan shaxslar bilan tizimli ishlarning tashkil etilishini ta’minlaydi;
 Ijro etuvchi apparatda amalda bo‘lgan Yo‘riqnomaga muvofiq ish yuritishni ta’minlaydi;
 chiquvchi xat-xabarlarni imzolaydi.
 15. Departament mudiri vaqtinchalik bo‘lmaganda uning vazifasini O‘zbekiston Respublikasi Bosh vazirining tegishli o‘rinbosari tomonidan belgilanadigan Departamentning shu’ba mudirlaridan biri bajaradi.
 16. Sho‘ba mudiri:
 sho‘ba mutaxassislari ishlarini muvofiqlashtiradi va shu’baga yuklangan vazifalar va funksiyalarning bajarilishi uchun shaxsan javob beradi;
 sho‘baga birkitilgan masalalar bo‘yicha ma’lumotnoma, tahliliy, statistik va boshqa materiallar, shuningdek qonun hujjatlari va boshqa normativ-huquqiy hujjatlar loyihalarining mutaxassislar tomonidan sifatli va o‘z vaqtida tayyorlanishini tashkil etadi;
 O‘zbekiston Respublikasining qabul qilingan qonunlarini, O‘zbekiston Respublikasi Prezidentining farmonlari, qarorlari va farmoyishlarini, Hukumat qarorlarini amalga oshirish bo‘yicha mutaxassislar tomonidan tashkiliy chora-tadbirlar yoki nazorat rejalari tayyorlanishini, ularning O‘zbekiston Respublikasi Bosh vaziri yoki uning o‘rinbosari tomonidan tasdiqlanishini muvofiqlashtiradi, erishilgan natijalarning monitoringini doimiy ravishda ta’minlaydi;
 masalalarni o‘rganib chiqishni muvofiqlashtirishni va tegishli davr uchun mutaxassislar, Departament va O‘zbekiston Respublikasi Vazirlar Mahkamasining tasdiqlangan ish rejalaridagi chora-tadbirlarning amalga oshirilishini ta’minlaydi, tanqidiy tahlil asosida tegishli takliflarni ko‘rib chiqish uchun Departament mudiriga va O‘zbekiston Respublikasi Bosh vazirining o‘rinbosariga kiritadi;
 iqtisodiyotning tegishli tarmoqlari, sohalari va sektorlari, shuningdek respublika hududlari bo‘yicha turkumlangan ma’lumotlar bazasining mutaxassislar tomonidan yaratilishi va yuritilishi yuzasidan nazoratni amalga oshiradi;
 ma’lumotnoma materiallar va hujjatlar loyihalari to‘g‘risida Departament mudiriga, shuningdek belgilangan tartibda O‘zbekiston Respublikasi Bosh vaziriga, Bosh vazirning o‘rinbosariga, Vazirlar Mahkamasi apparati boshqaruvchisiga axborot beradi;
 islohotlarni chuqurlashtirish, shuningdek Departament vakolatiga kiruvchi masalalar bo‘yicha mavjud kamchiliklarni bartaraf etish yuzasidan takliflar ishlab chiqilishini tashkil qiladi va ularni Departament mudiriga taqdim etadi;
 O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri, uning o‘rinbosarlari o‘tkazadigan yig‘ilishlarda, Hukumat komissiyalari hamda idoralararo komissiyalar va kengashlar majlislarida, shu’ba yuritadigan sohaga kiradigan masalalar bo‘yicha Vazirlar Mahkamasi apparati boshqaruvchisi o‘tkazadigan yig‘ilishlarda qatnashadi;
 Departament mudiri topshirig‘iga binoan chiquvchi xat-xabarlarni imzolaydi;
 davlat va xo‘jalik boshqaruvi organlari, mahalliy ijro etuvchi organlar, boshqa organlar va tashkilotlar rahbarlari va vakillari, olimlar va mutaxassislar bilan Vazirlar Mahkamasi va uning Rayosati majlislarida, O‘zbekiston Respublikasi Prezidenti, O‘zbekiston Respublikasining Bosh vaziri va uning o‘rinbosarlari o‘tkazadigan yig‘ilishlarda ko‘rib chiqishga materiallar tayyorlash uchun o‘ziga birkitilgan masalalar bo‘yicha yig‘ilishlar o‘tkazadi, shuningdek ijrodagi O‘zbekiston Respublikasi qonunlari, O‘zbekiston Respublikasi Prezidenti farmonlari, qarorlari va farmoyishlari, Vazirlar Mahkamasi qarorlari loyihalarini ularni tayyorlash maqsadida muhokama qiladi;
 vazifalar taqsimotiga muvofiq boshqa funksiyalarni amalga oshiradi.
 17. Departamentning bosh mutaxassisi:
 o‘z funksional vazifalariga muvofiq takliflarning va normativ-huquqiy hujjatlar loyihalarining sifati, ishonchliligi va o‘z vaqtida tayyorlanishi, topshiriqlar va qabul qilingan hujjatlarning bajarilishi yuzasidan nazoratning ta’minlanishi uchun shaxsan javob beradi;
 davlat va xo‘jalik boshqaruvining, mahalliy ijro etuvchi hokimiyatning tegishli organlari, boshqa organlar va tashkilotlar tomonidan taqdim etilgan takliflarni va hujjatlar loyihalarini har tomonlama tahlil qiladi, ular yuzasidan zarur tahliliy materiallarni va ekspert xulosalarni tayyorlaydi, shuningdek ular bo‘yicha O‘zbekiston Respublikasi Vazirlar Mahkamasi Reglamentiga muvofiq zarur kelishuvlarni ta’minlaydi;
 materiallar va hujjatlarning loyihalari to‘g‘risida Departament mudiriga va shu’ba mudiriga, shuningdek belgilangan tartibda — O‘zbekiston Respublikasi Bosh vazirining o‘rinbosariga va Vazirlar Mahkamasi apparati boshqaruvchisiga axborot beradi;
 qabul qilingan hujjatlar bo‘yicha nazorat rejasini yoki tashkiliy chora-tadbirlarni ishlab chiqadi va belgilangan tartibda tasdiqlash uchun kiritadi, O‘zbekiston Respublikasi qonunlari, O‘zbekiston Respublikasi Prezidenti farmonlari, qarorlari va farmoyishlari, Vazirlar Mahkamasi qarorlarining, O‘zbekiston Respublikasi Prezidenti, O‘zbekiston Respublikasining Bosh vaziri hamda uning o‘rinbosarlarining iqtisodiyotning tegishli tarmoqlari va sohalari yoki respublika hududlari bo‘yicha topshiriqlarining davlat va xo‘jalik boshqaruvi organlari, mahalliy ijro etuvchi hokimiyat organlari tomonidan bajarilishi yuzasidan tizimli nazoratni amalga oshiradi;
 tegishli funksional masalalar va hujjatlar bo‘yicha ma’lumotlarning turkumlangan bazasini shakllantirishni va yuritishni, uning muntazam ravishda to‘ldirib va yangilab borilishini tashkil qiladi;
 tegishli davlat va xo‘jalik boshqaruvi organlari, mahalliy ijro etuvchi hokimiyat organlari markaziy apparatlari (iqtisodiy, moliyaviy va huquqiy xizmatlari)ning tarkibiy bo‘linmalari ishlarining holati va natijadorligini doimiy ravishda o‘rganib boradi, ularning kollegial organlari majlislarida qatnashadi, ularning faoliyati samaradorligini oshirish bo‘yicha takliflar kiritadi;
 o‘ziga birkitilgan masalalar bo‘yicha o‘tkaziladigan O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri va uning o‘rinbosarlari o‘tkazadigan yig‘ilishlarda, Hukumat komissiyalari va idoralararo komissiyalar hamda kengashlar majlislarida, Vazirlar Mahkamasi apparati boshqaruvchisi o‘tkazadigan yig‘ilishlarda belgilangan tartibda qatnashadi;
 Vazirlar Mahkamasi va uning Rayosati majlislarida, O‘zbekiston Respublikasi Prezidenti, O‘zbekiston Respublikasining Bosh vaziri va uning o‘rinbosarlari o‘tkazadigan yig‘ilishlarda ko‘rib chiqishga materiallar tayyorlash uchun, shuningdek ijrodagi O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasi qarorlari loyihalarini ularni tayyorlash maqsadida muhokama qilish uchun o‘ziga birkitilgan masalalar bo‘yicha davlat va xo‘jalik boshqaruvi organlari, mahalliy ijro etuvchi organlar hamda boshqa tashkilotlar vakillari, olimlar va mutaxassislar bilan yig‘ilishlar o‘tkazadi;
 tegishli masalalar bo‘yicha yetakchi mutaxassisning faoliyatini nazorat qiladi;
 vazifalar taqsimotiga muvofiq boshqa funksiyalarni amalga oshiradi.
 18. Departamentning yetakchi mutaxassisi:
 o‘z funksional vazifalariga muvofiq takliflarning va hujjatlar loyihalarining sifati, ishonchliligi va o‘z vaqtida tayyorlanishi, topshiriqlar va qabul qilingan hujjatlarning bajarilishi yuzasidan nazoratning ta’minlanishi uchun shaxsan javob beradi;
 tegishli davlat va xo‘jalik boshqaruvi organlari, mahalliy ijro etuvchi hokimiyat organlari, boshqa organlar va tashkilotlar tomonidan taqdim etilgan takliflarni va hujjatlar loyihalarini har tomonlama tahlil qiladi, ular yuzasidan zarur tahliliy materiallarni va ekspert xulosalarni tayyorlaydi, shuningdek ular bo‘yicha O‘zbekiston Respublikasi Vazirlar Mahkamasi Reglamentiga muvofiq zarur kelishuvlarni ta’minlaydi;
 materiallar va hujjatlarning loyihalari to‘g‘risida Departament mudiriga, shu’ba mudiriga va bosh mutaxassisga, shuningdek belgilangan tartibda — O‘zbekiston Respublikasi Bosh vazirining o‘rinbosariga, Vazirlar Mahkamasi apparati boshqaruvchisiga axborot beradi;
 qabul qilingan hujjatlar bo‘yicha nazorat rejasini yoki tashkiliy chora- tadbirlarni ishlab chiqadi va belgilangan tartibda tasdiqlash uchun kiritadi, O‘zbekiston Respublikasi qonunlari, O‘zbekiston Respublikasi Prezidenti farmonlari, qarorlari va farmoyishlari, Vazirlar Mahkamasi qarorlarining, O‘zbekiston Respublikasi Prezidenti, O‘zbekiston Respublikasining Bosh vaziri hamda uning o‘rinbosarlarining iqtisodiyotning tegishli tarmoqlari va sohalari yoki respublika hududlari bo‘yicha topshiriqlarining davlat va xo‘jalik boshqaruvi organlari, mahalliy ijro etuvchi hokimiyat organlari tomonidan bajarilishi yuzasidan tizimli nazoratni amalga oshiradi;
 tegishli funksional masalalar va hujjatlar bo‘yicha ma’lumotlarning turkumlangan bazasini shakllantirishni va yuritishni, uning muntazam ravishda to‘ldirib va yangilab borilishini tashkil qiladi;
 tegishli davlat va xo‘jalik boshqaruvi organlari, mahalliy ijro etuvchi hokimiyat organlari markaziy apparatlari (iqtisodiy, moliyaviy va huquqiy xizmatlari)ning tarkibiy bo‘linmalari ishlarining holati va natijadorligini doimiy ravishda o‘rganib boradi, ular faoliyatining samaradorligini oshirish bo‘yicha takliflar kiritadi;
 o‘ziga birkitilgan masalalar bo‘yicha o‘tkaziladigan O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri va uning o‘rinbosarlari o‘tkazadigan yig‘ilishlarda, Hukumat komissiyalari va idoralararo komissiyalar hamda kengashlar majlislarida, Vazirlar Mahkamasi apparati boshqaruvchisi o‘tkazadigan yig‘ilishlarda belgilangan tartibda qatnashadi;
 sho‘ba mudiri bilan kelishgan holda davlat va xo‘jalik boshqaruvi organlari mahalliy ijro etuvchi organlar va boshqa tashkilotlar vakillari, olimlar va mutaxassislar bilan ijrodagi O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Vazirlar Mahkamasi qarorlarining loyihalarini ularni tayyorlash maqsadida muhokama qiladi;
 vazifalar taqsimotiga muvofiq boshqa funksiyalarni amalga oshiradi.
 19. Inspektor Departamentda ish yuritishni amalga oshiradi, hujjatlarning o‘tishini nazorat qiladi, hujjatlar yig‘majildlarining tayyorlanishini va arxivda saqlashga o‘z vaqtida berilishini ta’minlaydi, o‘ziga yuklangan boshqa funksiyalarni bajaradi.